Φρειδερίκος Β΄ της Λωρραίνης

Ο Φρειδερίκος Β΄ (Ferry II de Lorraine, 1162 - 10 Οκτωβρίου 1213) από τον Οίκο της Λωρραίνης ήταν δούκας της Λωρραίνης (1206 - 1213).

Βιογραφία
Ήταν ο πρωτότοκος γιος του Φρειδερίκου Α΄ δούκα της Λωρραίνης και της Λουντμίλας των Πιαστ, κόρης του Μιέσκο Γ΄ υψηλού δούκα της Πολωνίας και δούκα της Μεγάλης Πολωνίας. 

Το 1179, με τον τερματισμό του τριετούς εμφυλίου πολέμου στην Λωρραίνη, αποφασίστηκε με την Συνθήκη του Ριμπεμόν (1179) η διαίρεση του κρατιδίου μεταξύ των δύο αδελφών: το βόρειο (γερμανόφωνο) τμήμα πήγε στον Φρειδερίκο Α΄, αδελφό του δούκα Σιμόν Β΄, ενώ το νότιο (γαλλόφωνο) ήμισυ στον ίδιον τον Σιμόν Β΄. 

Το 1205 ο Σιμόν Β΄ παραιτήθηκε υπέρ του ανιψιού του Φρειδερίκου Β΄, ενώ την επόμενη χρονιά, με τον θάνατο του πατέρα του, Φρειδερίκου Α΄, ο Φρειδερίκος Β΄ ενοποίησε τη Λωρραίνη. Νυμφεύτηκε (1188) την Αγνή του Μπαρ (απεβ. το 1226) δέχτηκε πολλές κτήσεις, αλλά μπήκε σε πόλεμο με τον πεθερό του Θεοβάλδο Α΄ κόμη του Μπαρ. Ηττήθηκε και αιχμαλωτίστηκε (1208) και απελευθερώθηκε αργότερα, αφού αναγκάστηκε να του επιστρέψει τις πόλεις.

Οικογένεια
Με τον γάμο του το 1188 με την Αγνή των Μονμπελιάρ, κόρη τού Θεοβάλδου Α΄ κόμη τού Μπαρ, παιδιά του ήταν:
 Θεοβάλδος Α΄ π.1191-1220, δούκας της Λωρραίνης.
 Ματθαίος Β΄ π.1193-1251, δούκας της Λωρραίνης.
 Ρεζινάλντ απεβ. 1274, κόμης τού Μπλησατέλ.
 Αλίκη κόμισσα του Ορμ, παντρεύτηκε πρώτα τον Βέρνερ (απεβ. 1228) κόμη τού Κόρμπουργκ και μετά τον Βάλτερ κύριο τού Βινιορύ.
 Λωρέττα, παντρεύτηκε τον Σίμωνα Γ΄ κόμη τού Σααρμπρύκεν.
 Ιάκωβος απεβ. 1260, επίσκοπος του Μετς.

Παραπομπές

Φρειδερίκος Β΄